Puriul și-a prelungit contractul cu Bătrâna Doamnă
Mircea Rednic nu numai că nu pleacă de la UTA, așa cum se zvonea pe la colțuri, dar și-a prelungit și înțelegerea pe care o avea cu echipa. 
„Rednic 2026!
Antrenorul cu care echipa noastră a obținut cea mai bună performanță din ultimii 50 de ani, Mircea Rednic, continuă alături de UTA! 
Îi urăm mult succes alături de noi în continuare!”, a anunțat conducerea clubului, după ce Puriul a semnat prelungirea contractului până în 2026. 
Adus la echipă anul trecut, la sfârșitul lunii aprilie, Mircea Rednic a salvat UTA de la retrogradare, iar sezonul actual, cu un lot remaniat din temelii, a câștigat play-out-ul, obținând cea mai bună performanță a echipei din ultimii 50 de ani.